Sanmarinolaiset eurokolikot

San Marinon eurokolikot ovat Italian rahapajan (Poligrafico e Zecca dello Stato IPZS) San Marinolle lyömiä eurokolikoita, vaikka ne ovat lähinnä keräilykohteita, ovat ne myös käypää eurovaluuttaa. San Marinon eurokolikoista on tehty kaksi eri painosta ja niissä on kaikissa erilainen kansallinen symboli tai aihe, joissa kuvataan erilaisia valtion monumentteja tai tasavallan symboleja. Kaikissa kolikoissa on lisäksi teksti San Marino ja kaksitoista Euroopan unionin tähteä. Kolikkojen ensimmäisen painoksen (2001–2017) kansalliset tunnukset on piirtänyt saksalainen taiteilija Frantisek Chochola. Toisen painoksen taiteilijana ovat olleet Arno Ludwig ja Antonella Napolini. 

Rahaliitto, San Marinon ja Italian välillä on ollut voimassa rahaliitto jo liiran ajoilta, vuonna 2001 tehtiin uusi sopimus 27. heinäkuuta 2001 rahajärjestelyistä Euroopan unionia edustavan Italian ja San Marinon valtioiden välillä. Tämän sopimuksen myötä San Marinon tasavalta sai oikeuden laskea liikkeelle 1. tammikuuta 2002 lähtien euromääräisiä kolikoita ja keräilijöille tarkoitettuja juhlarahoja.

Kansalliset tunnuskuviot (ensimmäinen painos 2001)
  0,01€   0,02€   0,05€  Montalen torni Vapauden monumentti Guaitan torni    0,10€   0,20€   0,50€  San Marinon basilika Saint Marinus Kolme tornia(Guaita, Cesta ja Montale)   1€   2€   Reunakirjoitus 2€    104px Tasavallan virallinen vaakuna Palazzo Publico

Kahden euron juhlarahat 2004-2010

  2004  
San Marinon tasavalta lyötti ensimmäisen kahden euron euromääräisen juhlarahansa vuonna 2004. Kohteena oli Bartolomeo Borghesi, italialainen historioitsija ja numismaatikko.Kolikon kehälle on sijoitettu 12 Euroopan unionin tähteä ja rahan lyöntivuosi. Keskustassa on Borghesin rintakuva ja sen vasemmalla puolen kirjoitus BARTOLOMEO BORGHESI sekä kirjain R ja kaivertajan nimikirjaimet E. L. F. Rintakuvan oikealla puolen on kirjoitus SAN MARINO.
Lyöntimäärä 110 000 kpl.  2005 
Toinen kahden euron juhlaraha juhlisti maailmanlaajuisesti vietettävää fysiikan vuotta. 
Kolikon keskiosassa on vapaamuotoinen tulkinta allegorisesta ”La fisica antica” -aiheesta, jossa kuvataan planeettojen liikettä Galileo Galilein mukaisesti. Varsinaisessa kuvassa on Galilei työpöytänsä ääressä, jolla on maapallo ja sen alla vuosiluku 2005. Kolikossa on lyöjän tiedot R-kirjaimen muodossa ja kaivertajan nimikirjaimet LDS. Kolikon sisäosassa on kirjoitus SAN MARINO ja ANNO MONDIALE DEL FISICA.
Lyöntimäärä 130 000 kpl. 2006 Vuonna 2006 julkaistiin kolmas juhlaraha, ja sen kohteena oli Kristoffer Kolumbuksen kuoleman 500-vuotispäivä. Kolikossa on Kristoffer Kolumbuksen muotokuva ja kolmen karavelli-laivan melko symbolinen kuvaus. Keskiosan yläosassa on kirjoitus SAN MARINO ja kompassiruusu. Keskikohdalla on lyöjän tunnus R sekä vuodet 1506–2006. Tänne on merkitty myös kaivertajan nimikirjaimet LDS.
Lyöntimäärä 120 000 kpl. 2007 
Giuseppe Garibaldin syntymän 200. vuosipäivä.

Kolikon sisäosaan on kaiverrettu Giuseppe Garibaldin muotokuva, rahapajan tunnus ”R”  ja taiteilija Ettore Lorenzo Frappicinin nimikirjaimet ”E.L.F.”.
Lyöntimäärä 130 000 kpl. 2008 
Euroopan kulttuurienvälisen vuoropuhelun teemavuosi

Kolikkoon on kuvattu viisi ihmishahmoa, jotka symboloivat Euroopan eri alueiden kulttuureja, sekä eri yhteisöjen pyhiä tekstejä. Kuvan alla on teksti ”ANNO EUROPEO DEL DIALOGO INTERCULTURALE”. Taiteilija Ettore Lorenzo Frapiccinin nimikirjaimet ”E.L.F.” ja rahapajan tunnus ”R”.
Lyöntimäärä 130 000 kpl. 2009 
Euroopan luovuuden ja innovoinnin teemavuosi

Kolikkoon on kuvattu tieteellisen tutkimustyön symboleja: kirja, kompassi, koeputki ja laboratoriopullo. Vasemmalla ovat San Marinon tasavallan kolme sulkaa. Oikealla ovat vuosiluku 2009 ja rahapajan tunnus ”R”. Yläreunassa on teksti ”CREATIVITÀ INNOVAZIONE”. Alareunassa ovat liikkeeseenlaskijamaan nimi ”SAN MARINO” ja taiteilijan nimikirjaimet ”A.M.”.
Lyöntimäärä 130 000 kpl. 2010 
Sandro Botticellin kuolemasta 500 vuotta

Kolikossa on kuva Botticellin La Primavera -taulusta ja teksti SAN MARINO.
Lyöntimäärä 13000 kpl.

 Lähteet 

 Aiheesta muualla 

 Euroopan keskuspankin sivut 
 Euroopan Keskuspankki, eurojärjestelmä Kolikot, San Marino (suomeksi)
 Deutche Bundes Bank, eurosystem San Marino (englanniksi)
 Bitalian keskuspankin sivut 
 San Marino Autonomous State'n filatelistisen yhdistyksen sivut

Luokka:Eurokolikot maittain
eurokolikot